**Titulná strana**

 **Obsah**

Ciele výchovy a vzdelávania....................................................................................... 2

 Vlastné zameranie materskej školy............................................................................ 2

Stupeň vzdelania ........................................................................................................3

Dĺžka dochádzky a formy výchovy a vzdelávania....................................................... 3

Vyučovací jazyk...........................................................................................................3

Učebné osnovy........................................................................................................... 4

Východiská plánovania .............................................................................................. 4

Organizačné podmienky výchovy a vzdelávania v materskej škole............................6

Personálne zabezpečenie...........................................................................................7

Materiálno-technické a priestorové podmienky..........................................................7 Podmienky na zaistenie bezpečnosti a ochrany zdravia pri výchove a vzdelávaní..... 8

Vnútorný systém kontroly a hodnotenia detí............................................................... 9

Vnútorný systém kontroly a hodnotenia zamestnancov školy..................................... 9

Požiadavky na kontinuálne vzdelávanie pedagogických a odborných zamestnancov............................................................................................................. 9

 **1. Ciele výchovy a vzdelávania**

 Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v *zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov*. Vzdelávanie v materskej škole poskytuje základy spôsobilostí vedúce k napĺňaniu cieľov výchovy a vzdelávania podľa tohto zákona. Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu na primárne vzdelávanie v základnej škole a na život v spoločnosti.

Všeobecnými cieľmi výchovy a vzdelávania v našej materskej škole sú:

* uľahčiť dieťaťu plynulú adaptáciu na zmenené – inštitucionálne, školské prostredie
* Motiváciou a hrami rozvíjať a podporovať zdravé sebavedomie a sebaistotu detí, rozvíjať a podporovať jedinečnosť detí.
* zlepšovať sociálnu aktivitu dieťaťa, utvárať schopnosť chápať, akceptovať a rešpektovať iných, posilňovať kooperatívne správanie
* podporiť vzťah dieťaťa k poznávaniu a učeniu, podnecovať aktivitu, tvorivosť a samostatnosť detí
* posilňovať psychickú a fyzickú odolnosť, rozvíjať pohybovú výkonnosť a telesnú zdatnosť sezónnymi aktivitami a výcvikmi utvárať pozitívny vzťah k pohybovým aktivitám a športu
* vytvárať u detí schopnosť preferovať hodnoty svojho zdravia a zdravia iných – význam správnej výživy, utvárať schopnosť ochrany pred úrazmi a chorobami, uvedomovať si význam správnych hygienických návykov
* v spolupráci s logopédom odstraňovať nedostatky pri artikulácii a výslovnosti, gramatickej správnosti a spisovnosti hovorenej reči a na spisovnému vyjadrovaniu
* podporovať vzťah k poznávaniu a učeniu a rozvoj individuálnych spôsobilostí dieťaťa,
* umožniť napĺňať život a učenie prostredníctvom hry, priamej skúsenosti a aktívneho bádania,
* zlepšovať grafomotorické zručnosti s dôrazom na správny úchop grafického materiálu, primeranú pracovnú plochu a správnu polohu dieťaťa počas činnosti,
* rozvíjať cieľavedome, systematicky a v tvorivej atmosfére osobnosť dieťaťa v psychomotorickej, poznávacej, sociálnej, emocionálnej a morálnej oblasti

**Vlastné zameranie školy**

 Víziou našej materskej školy je vytvoriť optimálny súbor podmienok a okolností pre deti predškolského veku, aby mali pocit, že prežili šťastné detstvo, detstvo v ktorom nechýba istota a harmónia dodávajúca silu k zodpovednému zvládnutiu neskorších úloh. Snažíme sa o to, aby sa výchova k tvorivosti, prosociálna výchova a inkluzívne vzdelávanie prelínali celým výchovno vzdelávacím pôsobením, pretože rozvíja vyjadrovacie schopnosti a zručnosti vo vzťahu k prostrediu, hygienické návyky detí, citové vzťahy, poznatky o prírode a okolitom svete aj estetické vnímanie.

 Od roku 1999 bola materská škola zaradená v sieti Škola podporujúca zdravie. V súčasnosti pokračujeme v rozvíjaní zdravého životného štýlu - vedieme deti k zdravej výžive, pravidelnému športovaniu, zúčastňujeme sa pobytu v škole v prírode, absolvujeme predplavecký výcvik, lyžiarsky výcvik, saunovanie v saune MŠ, organizujeme sezónne športové dni, školskú olympiádu detí. Deti sa oboznamujú s anglickým jazykom, získavajú primárne skúsenosti pri práci s PC a digitálnymi interaktívnymi pomôckami. Talentované deti rozvíjajú svoje zručnosti vo výtvarnom krúžku, ktorý zabezpečuje vysunuté pracovisko ZUŠ –výtvarný odbor.

V predprimárnom vzdelávaní využívame netradičné a modernizačné prvky, uplatňujeme humanizáciu a tvorivosť zameranú na aktivizáciu dieťaťa

**2. Stupeň vzdelania**

Dĺžka dochádzky dieťaťa do MŠ trvá spravidla tri roky. Forma dochádzky je celodenná, podľa záujmu rodičov poskytuje MŠ aj poldennú formu výchovy a vzdelávania. Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole.

Predprimárne vzdelávanie **ukončuje** dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť.

Predprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov).

**Dokladom o získanom stupni vzdelania** je osvedčenie o absolvovaní predprimárneho vzdelávania, ktoré vydáva materská škola pri slávnostnej rozlúčke s predškolákmi na konci školského roka. Podmienkou vydania osvedčenia je absolvovanie predprimárneho vzdelávania minimálne v druhom polroku školského roka.

**3. Dĺžka dochádzky a formy výchovy a vzdelávania**

Materská škola poskytuje celodennú výchovu a vzdelávanie s možnosťou poldennej dochádzky dieťaťa do materskej školy. Dĺžka dochádzky do materskej školy je spravidla tri roky, pohybuje sa podľa rozsahu od nástupu dieťaťa až po plnenie povinnej školskej dochádzky.

**4. Vyučovací jazyk**

Vyučovacím jazykom v materských školách je štátny jazyk Slovenskej republiky.

**5. Učebné osnovy**

 V zmysle § 9 ods. 5) a 6) školského zákona sú učebnými osnovami našej materskej školy vzdelávacie štandardy Štátneho vzdelávacieho programu pre predprimárne vzdelávanie v materských školách (2015). Je dostupný na webovom sídle Ministerstva školstva vedy, výskumu a športu SR.

(Bližšie pozri: http://www.minedu.sk/data/att/7828.pdf)

 **Východiská plánovania**

Pri plánovaní výchovno-vzdelávacej činnosti učiteľka vychádzame:

* zo zamerania a cieľov výchovy a vzdelávania materskej školy,
* z obsahu Školského vzdelávacieho programu „Rozkveťáčik“ a Štátneho vzdelávacieho programu pre predprimárne vzdelávanie v materských školách
* ďalej z úrovne jednotlivých detí v triede podľa zistení (odpovedí na evaluačné otázky), ktorá učiteľke predurčuje plánovať výchovno-vzdelávacie činnosti hlavne diferencovane a reagovať tak na odlišnosti detí vo vlastnostiach, schopnostiach, záujmoch,
* z materiálno-technických a priestorových podmienok,
* z personálneho zabezpečenia výchovy a vzdelávania (aj z možnosti spolupráce s ďalšími subjektmi),
* z reálnych možností, ktoré materská škola má vo svojej lokalite má.
* Výchovno-vzdelávaciu činnosť (ďalej VVČ) plánujeme týždenne, plánujeme cielené vzdelávacie aktivity.
* plánovanie vzdelávacích oblastí v rámci popoludňajších cielených vzdelávacích aktivít je plne v kompetencii učiteliek konkrétnych tried.
* plánujeme tematicky, témy výučby nemáme dané, volia si ich učiteľky podľa vlastného uváženia a vzájomnej dohody v konkrétnej triede, pričom zohľadňujú záujmy a potreby detí. Časová ohraničenosť jednotlivých tém závisí od učiteliek, ktoré zohľadňujú záujem detí o konkrétne témy. Pri plánovaní aktivít na konkrétny týždeň si učiteľky vyberajú výkonové štandardy zo ŠVP, ktoré prispôsobujú schopnostiam danej skupiny detí, pričom môžu (ale nemusia) využívať adaptácie výkonových štandardov jednotlivých VO vymedzené viacerými úrovňami dosahovania jednotlivých výkonov. Výkonové štandardy môžu v prípade ich širšieho vymedzenia deliť, ale i spájať do logicky integrovaných celkov. Spravidla teda v rámci plánovania dochádza k vzájomnému prepájaniu vzdelávacích oblastí resp. k integrácii výkonových štandardov z niektorých VO.

**Špecifické ciele, ktoré budeme plniť počas celého školského roka**

**Jazyk a komunikácia**

|  |
| --- |
| Aktívne a spontánne nadväzuje rečový kontakt s inými osobami- deťmi i dospelými. |
| Reaguje na neverbálne signály (gestá, mimiku), udržuje očný kontakt, hlasnosť prejavu prispôsobuje situácií. |
| Používanie jazyka prispôsobuje sociálnym situáciám a vzťahom. |
| Pozná a dodržiava základné pravidlá vedenia dialógu. |
| Dokáže jednoducho vysvetliť, prečo je písaná reč dôležitá a uvedie jednoduché príklady. |
| Pri činnostiach s knihou rozumie a aktívne (v primeraných ekvivalentoch) používa výraz ako autor, kniha, strana, spisovateľ. |
| Používa knihu správnym spôsobom. |
| Pri kreslení a grafomotorických činnostiach sedí vzpriamene, vzdialenosť očí od podložky je primeraná. |
| Pri kreslení a grafomotorických činnostiach drží ceruzku správnym spôsobom a vyvíja primeranú intenzitu tlaku na podložku. |

**Človek a spoločnosť**

|  |
| --- |
| Plynule rozpráva o svojich záľubách aj povinnostiach.  |
| Vie, koľko má rokov, pozná ročné obdobie, príp. aj mesiac svojho narodenia. |
| Pozná nebezpečenstvá súvisiace scestnou premávkou. |
| Pozná a dodržiava základné pravidlá správania účastníkov cestnej premávky týkajúce sa chodcov. |
| Pozná a dodržiava základné pravidlá správania účastníkov cestnej premávky týkajúce sa cyklistov, kolobežkárov, korčuliarov. |
| Pozná a dodržiava základné pravidlá správania v úlohe cestujúceho v hromadnej doprave a v úlohe spolujazdca.  |
| Pri opise krajiny používa pojmy ako vrch, les, pole, lúka, potok, rieka, jazero, rybník. |
| Pozná najznámejšie prírodné krásy regiónu, napr. rieku, ktorá preteká cez daný región, pohorie či vodnú plochu. |
| Predstaví sa deťom i dospelým ,oslovuje menom rovesníkov v triede, pozná mená učiteliek v triede.  |
| Nadväzuje adekvátny sociálny kontakt (verbálny i neverbálny) s inými osobami – deťmi i dospelými. |
| Volí vhodný pozdrav vzhľadom na aktuálnu situáciu a odzdraví primerane situácii. |
| Používa prosbu, poďakovanie, ospravedlnenie vzhľadom na aktuálnu situáciu.  |
| Rešpektuje dohodnuté pravidlá spoločensky prijateľného správania. |
| Správa sa ohľaduplne k deťom i dospelým.  |
| Identifikuje pozitívne a negatívne ľudské vlastnosti. |
| Spolupracuje v skupinovej činnosti na základe osobnostných predpokladov.  |
| Sústredí sa na činnosť na základe zapojenia vôľových vlastností.  |
| Dokončuje individuálnu alebo skupinovú činnosť. |
| Vyjadruje pocity zo zážitku, vypočutej rozprávky alebo príbehu – pozitívne i negatívne. |
| Reaguje spoločensky prijateľným spôsobom na aktuálne prejavy emócií –pozitívne i negatívne. |
| Opíše aktuálne emócie. |
| V dialógu vie vypočuť iných (deti i dospelých). |
| Rozlišuje vhodné a nevhodné správanie. |
| Požiada o pomoc, keď si to situácia vyžaduje a poďakuje za pomoc od druhých. |
| Poskytne iným pomoc. |
| Obdarí druhých. |
| Podelí sa o veci. |
| Ocení dobré skutky.  |
| Presadzuje sa v hre alebo v činnosti spoločensky prijateľným spôsobom.  |
| Nenásilne rieši konflikt. |
| Odmieta nevhodné správanie. |
| Odmieta kontakt s neznámymi osobami.  |
| Uvedomuje si na elementárnej úrovni dôsledky svojho správania. |
| Pozná na elementárnej úrovni svoje práva a splniteľné povinnosti.  |

**Človek a svet práce**

|  |
| --- |
| Používa predmety dennej potreby v domácnosti a aj elementárne pracovné nástroje v dielni či záhrade.  |
|  |

**Zdravie a pohyb**

|  |
| --- |
| Má osvojené základné hygienické návyky (použitie toalety a toaletného papiera, umývanie rúk po použití toalety, umývanie rúk pred jedlom a po zašpinení sa atď.). |
| Ovláda základné sebaobslužné činnosti.  |
| Aktívne sa zúčastňuje na príprave stolovania (desiata, obed, olovrant), používa príbor a dodržiava čistotu pri stolovaní. |
| Udržiava poriadok vo svojom okolí. |
| Dodržiava pravidlá v pohybových hrách |

**6. Organizačné podmienky výchovy a vzdelávania v materskej škole**

Realizácia výchovy a vzdelávania v materskej škole sa uskutočňuje prostredníctvom rôznych denných aktivít, pričom ich súčasťou sú aj cielené (riadené) vzdelávacie aktivity. Ďalšími organizačnými formami sú časové úseky venované hrám a činnostiam podľa výberu detí, zdravotným cvičeniam, pobytu vonku, záujmovým činnostiam, odpočinku a činnostiam spojeným so životosprávou (stravovanie, odpočinok, osobná hygiena).

|  |
| --- |
| Organizácia výchovno-vzdelávacej činnosti v materskej škole je vyjadrená *harmonogramu**denných aktivít* a sú v ňom vymedzené základné formy denných aktivít v ich zvyčajnejčasovej následnosti. |
| Hry a činnosti podľa výberu detí sú všetky aktivity, ktoré sa vykonávajú od príchodu detí do materskej školy do začiatku cielených vzdelávacích aktivít. Tieto aktivity okrem hier a činností podľa výberu detí, ktoré sú dominantné, spravidla zahŕňajú aj ranný filter a ranný kruh. Po hrách a rannom kruhu nasledujú činnosti zabezpečujúce životosprávu. Cielené vzdelávacie aktivity sú aktivitami vzťahujúcimi sa na sprostredkovanie plánovaných vzdelávacích obsahov materskej školy vyjadrených vo vzdelávacích oblastiach. Sú rozvrhnuté tak v dopoludňajšej ako aj v popoludňajšej časti harmonogramu. Osobitný zreteľ sa v organizácii dňa kladie aj na pobyt vonku, ktorý plní okrem pedagogickej a rekreačnej aj významnú zdravotnú funkciu. Pri pobyte vonku sú preto zastúpené najmä spontánne pohybové aktivity. Pobyt vonku sa môže v priebehu dňa realizovať aj viac ako jedenkrát a môže obsahovať cielené vzdelávacie aktivity pre všetky vzdelávacie oblasti. V prípade nepriaznivého počasia by mali byť zabezpečené podmienky na pohybovú aktivitu v triede.  |  |  |  |  |  |
| **7. Personálne zabezpečenie predprimárneho vzdelávania v MŠ** Výchovno – vzdelávací proces v materskej škole zabezpečuje 16 pedagogických zamestnancov – učiteľky, ktoré spĺňajú kvalifikačné požiadavky stanovené príslušnou legislatívou, v každodennej pedagogickej práci preukazujú odborné a pedagogicko-psychologické spôsobilosti.Ďalšie vzdelávanie pedagogických zamestnancov prebieha na podnet školy vyplývajúci z jej potrieb a z vlastnej iniciatívy pedagogických zamestnancov. Vzdelávanie prebieha v súlade s plánom kontinuálneho vzdelávania, ktorý tvorí súčasť ŠkVP a vychádza z potrieb MŠ . Pri výbere vzdelávacích podujatí sa orientujeme na ponuku Metodicko – pedagogického centra Trenčín. Využívame ponuky iných materských škôl a odbornú literatúru na samoštúdium.*Vedúci pedagogickí zamestnanci:* Vytvárajú predpoklady pre fungujúce, motivované spolupracujúce spoločenstvo v škole s náročnou profesionálnou klímou a podporujúcim prostredím a starajú sa o svoj odborný a osobnostný rast, ako aj všetkých členov kolektívu a vytvárajú preň podmienky.Odbornú pomoc pedagógom, deťom a rodičom, resp. zákonným zástupcom poskytujú špeciálny pedagóg, psychológ (Centrum pedagogicko – psychologického poradenstva a prevencie v Považskej Bystrici), logopéd. |  |  |  |  |  |

**8. Materiálno-technické a priestorové zabezpečenie predprimárneho vzdelávania**

Pre prostredie materskej školy, výber zariadenia, nábytku, textílií platia bezpečnostné a hygienické normy. Vo vnútornom prostredí triedy je vymedzený voľný priestor pre spoločné pohybové aktivity a pohybové hry, priestor pre hry a pracovné aktivity (hrové a pracovné kútiky, centrá).

Hrové a pracovné kútiky sú umiestnené v priestore, ktorý je vybavený účelovo a slúži na spontánne hry detí a učiteľkou plánovanú a riadenú výchovno-vzdelávaciu činnosť. O tematickom zameraní hrových kútikov a ich obmieňaní rozhoduje učiteľka spolu s deťmi podľa plánovaných činností, zámerov a podľa záujmu detí o hrové prostredie.

 Súčasťou materiálno – technického zabezpečenia materskej školy je detská a odborná literatúra, učebné pomôcky, telovýchovné náradie a náčinie, hudobné nástroje, klavír, didaktická, audiovizuálna a výpočtová technika, vo všetkých triedach je nainštalovaný internet.

Dostatočné vybavenie spotrebným materiálom na výtvarné, grafomotorické, pracovné a hrové činnosti je dobrým východiskom pre kvalitné plnenie školského vzdelávacieho programu.

K štandardnému vybaveniu patria hračky a nábytok pre deti (stoly, stoličky a zariadenie tried, ležadlá), ktorý rešpektuje antropometrické požiadavky (výška, veľkosť...)

*Areál materskej školy*tvoria ihriská, záhrada, spevnené plochy. Zariadenie ihriska sú preliezačky, hojdačky, pieskovisko. Exteriér (vonkajšie prostredie) deťom umožňuje: pohybové činnosti (na náradí, voľné pohybové činnosti), tvorivé, konštrukčné a umelecké činnosti.

**9. Podmienky na zaistenie bezpečnosti a ochrany zdravia pri výchove a vzdelávaní**

 Pri činnostiach priamo súvisiacich s výchovou a vzdelávaním a pri poskytovaní služieb sa:

* prihliadať na základné fyziologické potreby detí,
* vytvárať podmienky na zdravý vývin detí a na predchádzanie sociálno-patologických javov,
* zaistiť bezpečnosť a ochranu zdravia detí,
* poskytnúť nevyhnutné informácie na zaistenie bezpečnosti a ochrany zdravia detí,
* viesť evidenciu registrovaných školských úrazov detí, ku ktorým došlo počas výchovno-vzdelávacej činnosti alebo pri činnostiach organizovaných materskou školou.

Problematika zaistenia bezpečnosti a ochrany zdravia je aj integrovanou súčasťou obsahu výchovy a vzdelávania v materských školách. Deti sa prostredníctvom tohto obsahu učia chrániť si svoje zdravie a zdravie iných a riešiť na elementárnej úrovni situácie ohrozujúce zdravie.

Podmienky na zaistenie bezpečnosti a ochrany zdravia pri výchove a vzdelávaní aplikujeme podľa zákona 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, *vyhlášky a MŠ SR č.306/2008 Z. z. o materskej škole v znení zmien a doplnkov vyhlášky MŠ SR č. 308/2009 Z. z.*, *Zákona č. 355/2007 o ochrane, podpore a rozvoji verejného zdravia a o zmene a doplnení niektorých zákonov , vyhlášky MŠ SR č.305/2008 Z. z. o škole v prírode*.

Evidujeme registráciu školských úrazov detí i zamestnancov materskej školy.

V prípade náhleho ochorenia dieťaťa zabezpečíme lekársku pomoc a kontaktujeme jeho zákonného zástupcu. Dieťa zatiaľ izolujeme od ostatných detí, aby sme zabránili šíreniu nákazy.

 V zákonom predpísaných intervaloch sa uskutočňuje revízia elektroinštalácie a následne sa odstraňujú zistené nedostatky. Zamestnanci sa zúčastňujú školení o bezpečnosti a ochrane zdravia pri práci (ďalej BOZP) a o požiarnej ochrane, ktoré vykonáva autorizovaný bezpečnostný technik, ako aj preventívnych lekárskych prehliadok.

Pri ochrane osobných údajov o deťoch, rodičoch, zákonných zástupcoch a zamestnancoch materskej školy sa postupuje podľa platnej legislatívy a smernice materskej školy „Ochrana osobných údajov“.

**10. Vnútorný systém kontroly a evaluácie pedagogickej práce**

**Evulácia detí:**

* Na začiatku školského roka deti absolvujú vstupnú pedagogickú diagnostiku, výsledky sa zaznamenávajú do diagnostického záznamu
* Úroveň získaných kompetencií detí učiteľky zaznamenávajú v týždenných plánoch
* Na vyžiadanie iných inštitúcii v zmysle platnej legislatívy vypracúva hodnotenie dieťaťa triedna učiteľka

**Vnútorný systém kontroly a hodnotenia zamestnancov školy**

 Vnútorná kontrola je zameraná na všetkých zamestnancov a špecificky formou hospitačnej činnosti na výchovno – vzdelávaciu činnosť, ktorá zahŕňa edukáciu učiteliek aj detí.

Hodnotenie pedagogických zamestnancov vypracúva v zmysle platnej legislatívy riaditeľ materskej školy jedenkrát za rok.

Hodnotenie materskej školy je zverejnené každoročne v „Správe o výchovno – vzdelávacej činnosti, jej výsledkoch a podmienkach“ (ďalej len „správa“), ktorá obsahuje:

* údaje o počte detí
* výsledky výchovno – vzdelávacej činnosti
* údaje o priestorovom, materiálnom a personálnom zabezpečení MŠ
* aktivity a prezentáciu materskej školy
* projekty, do ktorých sa MŠ zapojila

Správa sa prerokováva na pedagogickej rade, v rade školy a je predkladaná zriaďovateľovi.

Kritériom kvality materskej školy je pre nás spokojnosť rodičov, detí a pedagógov.

**11. Požiadavky na kontinuálne vzdelávanie pedagogických zamestnancov**

Podľa plánu kontinuálneho vzdelávania si všetky učiteľky rozvíjajú a dopĺňajú profesijné kompetencie prostredníctvom akreditovaných programov kontinuálneho vzdelávania organizovaných Metodicko-pedagogického centra aj inými subjektmi, ktoré majú oprávnenie poskytovať kontinuálne vzdelávanie v súlade s platným právnym stavom a tiež sebavzdelávaním, samoštúdiom a prostredníctvom interného metodického združenia. Podporujeme a motivujeme učiteľky vo zvyšovaní si kvalifikácie formou vykonania prvej, druhej atestácie aj vysokoškolským štúdiom.

Problematika kontinuálneho vzdelávania je rozpracovaná v pláne kontinuálneho vzdelávania, vypracovanom v súlade so zákonom č. 390/2011 Z. z. ktorým sa dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.